Երկիրը, որտեղ հայտնվեց տասնամյակներ առաջ նրա համար զուգահեռվեց ոսկե սարդոստայնի հետ: “Ոսկե սարդոստյան” վերնագրով գեղանկարչական գործ էլ հեղինակեց` ժամանակներ անց: Անհատական ձեռագիրը վերանայելու, նոր տեղավայրին հարմարեցնելու, արվեստային սեփական մաներան փոխելու խնդիր չուներ: Խնդիրը որոնման պրոցեսն ազատ շարունակելն էր` սարդոստյանի հուսվածքում լիովին չհայտնվելը: Հաջողվեց: Կարողացավ: Տարիներ անց, երբ արդեն անհատական ու խմբակային բազմաթիվ ցուցահանդեսներում` բովանդակությամբ, գույնի և ձևի շեշտված տարբերությամբ գեղարվեստական գործեր ներկայացրեց, այս փաստը հաստատեցին մասնագետները, հատկապես օտարազգի արվեստաբանները: